JUMAL KÕNELEB
Tere tulemast vaatama saadet "Jumal kõneleb".
Minu nimi on Jan Cedercreutz ja siin on mu armas abikaasa Joy.
Tahame täna eriliselt julgustada sind, kes oled haige.
Saame pea igal päeval sõnumeid, kirju ja telefonikõnesid inimestelt,
kes on kas ise haiged või on nende mõni lähedane:
kas nende sugulane, laps, ema või isa.
Sageli on need rasked juhtumid ning inimesed nutavad telefonis.
Me ise oleme võidelnud nii mõnegi haigusrünnakuga
ning maadelnud erinevate sümptomitega.
Me ei saa ütelda muud kui seda, et oleme sõjas.
Kui oleme sõjas, vajame ka abi.
Vahel on selles võitluses tõeliselt kitsas käes.
Seetõttu tahame julgustada ja aidata kõiki haigestunuid.
Oleme märganud, et abi on võimalik leida
ja Jumala Sõna peab paika, kuigi väljakutseid tuleb ette.
Vahel tulevad ka pettumused ja iga võitlust ei võideta koheselt.
Oleme õppinud seda,
et kui me ei anna alla ja läheme suure valuga Jumala juurde
ning otsime Teda, siis me saame abi.
Seetõttu ma ei satu lootusetusesse, kui saan telefonikõnesid ja abipalveid.
Ma ei kaota lootust, sest Jumal on ikkagi alati sama.
Temasse usume ja toetume.
Me ei toetu Janile ja Joyle või meie usule vaid Temale.
Tahame sind täna julgustada,
et Tema on sama eile, täna ja igavesti.
Täna teeme, mida tasub teha,
kui on tervisega probleeme - me võtame ravimit.
Inimene vajab ravimit, kui ta on haige.
Õpetussõnade 4. peatükis on sellele vundament,
miks tasub võtta seda taevalikku arstimit.
"Mu poeg (ka tütar),
pane tähele mu sõnu, pööra oma kõrv mu kõnede poole!"
Kuula Jumala ja Jeesuse sõnu ning neid Piibli sõnumeid.
Ära kaota neid enesel silmist!
Jeesus ütleb sedasi: "Kes jääb minu sõnasse."
Jääge Tema Sõnasse.
"Ära kaota neid enesel silmist, hoia need oma südames.."
Peame võtma need sõnad sisse, et võiksime neid hoida südames.
"sest need on eluks sellele, kes need leiab.."
Need sõnad on eluks.
Jumala Sõna on elav Sõna.
Jeesus on Sõna, mis sai lihaks.
Jumala Sõna on loov Sõna.
Jumal lõi maailma Sõnaga.
Samamoodi toimib see ka täna ning Tema Sõna on elav sõna.
"sest need on eluks sellele,
kes need leiab, ja terviseks (teises tõlkes ravimiks) kogu ta ihule!"
Ravimiks kogu ta ihule.
Jumala Sõna on arstimiks kogu meie ihule.
Seetõttu võtamegi täna selle haiguse vastu ravimit.
Imeline on teada, et sama rohi sobib igale haigusele.
Ei pea minema eriarstile ega erinevatesse apteekidesse.
Ei pea ostma ka teist raamatut, sest sellest piisab täiesti.
Arstid on küll ka igati head. - Just.
Võib minna ka maise arsti juurde, ühtlasi ka Taevase arsti juurde.
Mulle meenus jutlustaja, kes märkas midagi,
kui ta oli päris pikka aega õpetanud tervenemise teemal.
Ta õpetas ühes ja teises koguduses,
mis on Piiblis tervenemisest kirjas, ühtlasi, mida ta oli ise õppinud.
Korraga ta märkas, et ei olnud kogu see aeg kordagi haige.
Kui ta ise uuris seda teemat ja sõi muudkui seda ravimit,
siis Issand näitas, et sellepärast püsibki ta tervena.
Jumala elav Sõna on päriselt ka ravim.
Ravim, mis toimib ja Jumal on meie Tervendaja.
Mitte üksnes arst, kes ravib ja võtab hetkeks sümptomid ära.
Jumala ravim tervendab, teeb tervikuks, vabastab ja parandab.
Jesaja raamatus öeldakse, et Jumala Sõna ei tule tühjalt tagasi.
Otsekui vihm ja lumi tulevad taevast alla,
et see annaks külvajale seemet ja sööjale leiba,
nagu vihm, mis niisutab maad ja teeb selle viljakandvaks,
"nõnda on ka minu sõnaga, mis lähtub mu suust:
see ei tule tagasi mu juurde tühjalt, vaid teeb, mis on mu meele järgi,
ja saadab korda, milleks ma selle läkitasin."
Jumala Sõna kasvatab saaki selle liigi järgi.
Kui me külvame tervise ja tervendamiskirjakohti,
siis see ei naase tühjalt, kui see on Jumala suust väljunud.
Kui me seda sisse võtame, siis see toodab ka vilja.
See saadab korda, milleks selle välja saatsin.
Võrratu.
Sama räägib Jeesus Matteuse ja teiste evangeeliumides.
Ta ütleb, et Sõna on seeme.
Kui see külvatakse meie südamesse,
usume sellesse, hoiame sellest kinni,
kastame seda Jumala Sõna ning Püha Vaimuga,
siis see kannab kolmekümne-, kuuekümne- ja sajakordset vilja.
See täiesti toimib ja on nagu seemnepakike.
Kui loen Jumala tervendavaid sõnu, siis need lähevad mu südamesse.
Kui loen neid piisavalt kaua, siis need saavad sinna juurduda
ning kannavad selle Sõna kohast vilja.
Ära masendu, kui tervenemine ei tule kohe.
Täpselt.
Jeesus ütleb tähendamissõnas seemnest,
et külvaja külvab seemne maha ning see hakkab kasvama.
Oras kasvab öösel ja päeval.
Põllumees ei tea midagi, kuidas kasvab ja mis sellest saab.
Ta kastab ja hooldab seemet ning maa kannab vilja iseenesest,
kas kolmekümne-, kuuekümne- või sajakordset vilja.
Iseenesest.
Teeme siis nii nagu Issand on meid juhendanud.
Võtame Sõna, külvame, sööme ja võtame seda nagu ravimit.
Me ei mõista, kuidas see toimib,
aga mingil moel see seal kasvab ning mõjutab meie ihusid.
Just nii see on, aamen.
Läheme Psalmi 91 juurde.
See on imeline tervenemisekirjakoht.
"Kes Kõigekõrgema kaitse all elab ja alati Kõigeväelise varju all viibib."
Algkeeles tähendab sõna "elama" püsivalt teatud paika jäämist.
Kes Kõigekõrgema kaitse alla jääb ja sinna elama asub.
Me võime asuda elama Kõigekõrgema kaitse alla.
Võime sinna endale soetada eluaseme.
Oleme rääkinud sellest, et meie kodumaa on Issandas.
Siin öeldakse jälle sedasi: "Kes Kõigekõrgema kaitse all elab.
Me saame seal koduneda, see tähendab paikseks jääda,
rahuneda, vaikseks jääda, maha istuda ja abielluda.
See sõna tõesti ütleb: "Jää Jeesuse kaitse alla."
Tõmba ennast Issandas kerra ning veeda seal aega.
Räägi selle ime kohta, mis sinuga juhtus.
Kas tasub rääkida? - Räägi, see on nii julgustav.
See käib ju just selle tervenemise kohta.
See käib just selle asja kohta.
Räägi sellest, sest sul oli ju lausa tõsine haigus.
Räägi ikka sellest.
Ma olen rääkinud kopsuhaigusest tervenemisest.
See oli pikk ja päris raske võitlus.
Läks peaaegu aasta.
Kui sain arsti kinnituse, et mu kopsud on heas seisus,
asi on paremaks läinud ning nendes pole mingit viga.
Kõik sümptomid kadusid ära.
Umbes nädal aega hiljem tekkis mul mingi seljaprobleem.
Mul pole varem olnud seljaga probleeme.
Mõtlesin, kas see tuleb sellest,
et teen iga päev tunde arvutis tööd või millestki hoopis muust.
Mu selg muutus nii valusaks, et ei suutnud isegi kõndida.
Raske oli üles tõusta, pikali heita ja isegi seista.
See kestis päris pikka aega.
Läksime Turu linna last hoidma ning teekond sinna oli kohutav.
Mõtlesin, kuidas ma üldse suudan autosõidu ajal istuda.
Ma lihtsalt ei suutnud seda taluda.
Ühel õhtul, kui tegid tööd,
oli mul nii valus, et ei suutnud isegi liikuda.
Hüüdsid appi. - Hüüdsin: "Jan, tule ja palveta nüüd!"
Arvasin, et see on mingi põletik,
ja arvasin, et pean kutsuma kiirabi või minema kuhugile haiglasse.
See laienes kõhuni,
kogu alaselja piirkonda nagu mingi tuli oleks põletanud.
Mäletan, et see isegi läks üle ning tervenes palve peale.
Kui palvetasid, läks see üle.
Peagi tuli see tagasi. - Just.
Mõtlesin, et lihtsalt ei jaksa enam.
Ma ei jaksanud enam.
Mida siis teha?
Mind polnud siis isegi kodus, kui asi läks kõige hullemaks.
Olid sel ajal reisil.
Ma ei tea isegi sellist kirjakohta,
kuid mu südamesse tõusis: "Saatan, Jeesus Kristus sõitleb sind!"
Selline koht on Vanas Testamendis.
Ma ei öelnud seda isegi kõvasti
vaid vaikselt iseeneses: "Saatan, Jeesus Kristus sõitleb sind!"
See valu kadus, aga tuli ka jälle tagasi.
Siis meenus mulle kirjakoht: "Kes Kõigekõrgema kaitse all elab
(st istub, jääb sinna elama, hangib eluaseme, jääb paikseks,
rahuneb, jääb vaikseks ning istub maha).."
Ma tegin nagu kassipoeg.
Mõtlesin, et lähen üleni Jeesuse sisse peitu.
Ma tõmban end kerra nagu pisikene kassipoeg.
Annan end üleni, iga rakuga Jeesusele.
Ma peidan ennast Tema sisse.
See valu läks üle.
Teate, et minu enesetunne paranes Temas olles täiesti.
Mõtlesin, et ma ei pista isegi pead sealt välja,
sest iga kord, kui hakkan muretsema, pistan otsekui pea Jeesusest välja.
Sedasi saab vaenlane mind kohe rünnata.
Nüüd ma ei tule välja ning püsin Kristuses.
Olen nagu väike kassipoeg ning ma ei tule enam välja.
Sellest päevast peale on mu selg täiesti korras.
See on tohutu ime. - On.
Valu kadus sekundiga. - Just.
See oli kirjakoht Psalm 91:1-9: "Kes Kõigekõrgema kaitse all elab,
(täielikult, üleni Tema sees), ja alati Kõigeväelise varju all viibib,
see ütleb Issandale: "Sina oled mu varjupaik
ja mu kindel mäelinnus, mu Jumal, kelle peale ma loodan!"
Sest tema kisub su välja
linnupüüdja paelust, hukkava katku käest.
Oma tiivasulgedega kaitseb ta sind
ja tema tiibade all sa leiad varju; tema tõde on kilp ja kaitsevall."
Ta päästab meid linnupüüdja paelust ning hukkava katku käest.
"Ei sa siis karda öö hirmu ega noolt, mis päeval lendab, ei katku,
mis rändab pilkases pimedas, ega tõbe, mis laastab lõunaajal."
See kirjakoht lubab meile selgelt, et Jeesuses leidub varjupaik.
Kaitse. - Olemas on varjupaik.
Sõna "kilp" ja "kaitsevall" viitavad ümberringi olevale kaitsele,
mis kaitseb meid igati, täpselt nagu pall või kuvöös.
Ta tahab olla meile kuvöösiks, milles saame olla.
Võime mõelda, et läheme Jeesuse kaitsva kuvöösi sisse.
Püsin siin sees.
"Langegu tuhat su kõrvalt
ja kümme tuhat su paremalt poolt, sinu külge see ei puutu.
Aga sa vaatad oma silmaga ja näed.."
Sellest turvapaigast saan vaadata maailma keerulisi olukordi,
aga ma ise saan püsida Kristuses kaitstuna ja Temas peidus.
"Sest sina, Issand, oled mu varjupaik!
Kõigekõrgema oled sina, mu hing, võtnud oma eluasemeks."
See on väga oluline vaatenurk tervenemiseks.
Sageli tekib meil pingeid,
justkui peaksime enam uskuma, et tervenemine tuleks esile.
Sinu tunnistus on väga julgustav,
sest olid olukorras, kus ei teadnud, mida teha.
Selles abitus olukorras lihtsalt läksid Jeesusesse peitu.
Temas oli tervenemine ja haigussümptomid kadusid.
Julgustav, et asi ei seisne minu või Joy usus vaid üksnes Jeesuses.
Tema haavade kaudu oleme saanud terveks.
Tahaksin lugeda ühe kirjakoha 2. Korintlastele 1:8.
Elus tuleb ikka ette väljakutseid ja raskuseid.
Joy rääkis just enda omadest.
Sul on kindlasti enda omad seal kodus või kus iganes oledki.
Pauluski koges tõeliselt ränki katsumusi.
Teda peksti ja oli merehädas.
Ta kirjutab sellest nii:
"Me ei taha ju, vennad, et teile jääks teadmata,
kuidas meid Aasias ahistati: meid koormati üliväga üle meie jõu,
nii et me koguni kahtlesime oma ellujäämises.
Jah, meil oli meie endi arvates
surmakäsk juba käes, et me ei loodaks endi,
vaid Jumala peale, kes surnud üles äratab."
Paulus oli suures hädas,
isegi eluohtlikus olukorras, aga ta ei pannud oma lootust
enda jõu või olukordade peale, vaid kogu selle häda keskel ütles:
"Issand, minu elu on Sinus, Sina oled minu kaitse."
Täpselt nagu psalmist kirjutab.
2. Korintlaste 4:8 ta jätkab:
"Meid ahistatakse igati, kuid me ei ole kitsikuses;
me oleme nõutud, kuid mitte meeleheitel;
meid kiusatakse taga, kuid me pole hüljatud;
meid rõhutakse maha, kuid me ei hukku.."
Ta oli ahistatud ja vahel nõutu.
Meiegi võime olla nõutud, ahistatud ja taga kiusatud.
Võime olla ka maha rõhutud,
aga sellegipoolest ütleb Paulus: "me pole siiski meeleheitel,
ilma lootuseta, hüljatud ning meid ei saa ka hävitada."
Tema kindlus oli Jeesuses.
Tema turvapaik ja kodukoht ka vangistuses ja laevahuku ajal
oli Jeesuses Kristuses, kes oli Tema Päästja.
Ta kirjutab, et kõigest sellest
on Jumal meid päästnud ja päästab ka edaspidi.
Ta ütleb nii julgelt: "Kõigest sellest ahastusest
on Issand meid päästnud ja päästab ka edaspidi."
Ta usub, et Ta aitab ka edaspidi.
Sinu pääste on Issandas, samuti tervenemine on Issandas.
Kui otsid Teda, saad sa abi, leiad kaitse ja tervenemise.
Need asjad on Jeesuses, mitte meis.
Need on Jeesuses.
Seal on seda ka sinu jaoks.
Tahan sind tõesti julgustada,
isegi kui elu pole üldse lihtne ega ole lust ja lillepidu,
on selle keskel siiski koht, kus on tervenemine ka sulle.
See kuulub ka sulle.
Psalm 91:10-16 läheb edasi:
"Ei taba õnnetus sind ega lähene häda su telgile."
Võime neid endale kohe mitu korda ütelda.
Häda ei lähene minu eluasemele.
"Sest tema annab oma inglitele
sinu pärast käsu sind hoida kõigil su teedel."
Minuga ja sinuga on inglid.
Keegi meist ei ole üksinda.
Tema inglid kaitsevad meid.
Nad kaitsevad meid kõigil me teedel.
Nad kaitsevad meie lapsi.
Nad kaitsevad ja hoiavad.
"Kätel nad kannavad sind, nad lausa kannavad meid."
Meid kantakse.
"et sa oma jalga ei lööks vastu kivi."
See sõna "kandma" tähendab "tõstma, üleval hoidma, edasi viia."
Keegi viib mind edasi, aitab ja tõstab kõrgele.
Tõstab kõrgemale kõigist probleemidest ja raskustest.
Järgnev salm on seletatav sellega, et Issandas olles mind kantakse.
Olen peidus Kristuses ja sellepärast saan ütelda:
"Sa astud üle lõvide ja rästikute, noored lõvid ja lohed sa lömastad."
Astume üle rästikute ja lõvide, oleme kaitstud Jeesuses
ning me võime astuda lõvidest ja rästikutest üle.
Jeesus ise ütleb, et võime kõndida madude ja skorpionide peal.
Kogu vaenlase väe peal ning miski ei tee meile iial kahju.
Need on Jeesuse sõnad: "miski ei tee teile iial kahju."
Miski ei tee mulle ja sulle kahju.
Las need sõnad lähevad meisse: "miski ei tee meile iial kahju."
Jeesuses Kristuses oleme kaitstud.
"Et ta minusse on kiindunud.."
Ma sõltun täielikult Temast nagu pisikene kassipoeg.
"siis ma päästan tema;
ma ülendan tema, sest ta tunneb minu nime.
Ta hüüab mind appi ja ma vastan temale.."
Issand vastab.
"Mina olen ta juures, kui ta on kitsikuses.."
"Mina olen ta juures, kui ta on kitsikuses,
ma vabastan tema ning teen ta auliseks."
Viimane salm on võimas.
"Pika eaga ma täidan tema."
Jumal lubab meile pikka iga, vahet pole kui vanad oleme.
Ta lubab meid täita pika eaga: "ja annan temale näha oma päästet."
Nüüd palvetame. - Palvetame.
Tänu, Taevaisa, et Sinus oleme kaitstud.
Tänu, et Psalm 91 kuulub meile kõikidele.
Kui peidame end Su kaitse alla, siis me ei pea midagi kartma.
Tänu, et igaüks meist, kes me sinusse usume,
oleme juba sinusse peidetud ja meil on kõigil kaitseinglid.
Meid ümbritsevad Su väeüksused ning oleme täielikult kaitstud.
Tänu, et me ei pea midagi kartma, ei sõda, õudusi, haigusi ega katku.
Võime teada ja uskuda,
et Sinus oleme peidus ning täielikult kõige eest kaitstud.
Tänu, Issand, et saame praegu võtta autoriteedi iga haiguse,
haiguse sümptomi ja valu üle, iga põletiku ja kasvaja üle.
Olgu haigus milline iganes, tänu, et saame võtta autoriteedi
ja käskida igal haigusel kaduda, Jeesuse nimel.
Mitte meie nimel vaid Jeesuse nimel
kadugu kõik haigused, sümptomid, valud ja piinad.
Jeesuse nimel, tulgu vabadus igaühele.
Tänu, Issand selle eest, mida Sina teed just praegu.
Tänu selle eest, mida Sina teed just nüüd.
Issand, täname Sind, et oled ülestõusnud Jumal.
Tänu, Jeesus, et kus kaks või kolm
on kogunenud Su nimel, seal oled Sa koos meiega.
Jeesus, tänu, et Sa oled sama.
Just praegu, Issand, puudutad igaüht Jeesuse nimel.
Tänu, Issand, et Su tervendab puudutus
liigub nagu soe vool meie kõikide ihudest läbi.
Tänu, et see on Sinu töö.
Tänu, et Sa teed täiuslikku tööd.
Lihtsalt tänan Sind selle eest, mida Sa teed.
Oled imesid tegev Jumal.
Saame peituda Sinusse,
Sinus elada, olla, viibida, jääda ja elada Sinus Issand.
Olla täielikult ja üleni Kristuses.
Jeesuse nimel, aamen.
Tänu teile kõigile,
kes olete meile saatnud tagasisidet ja palveteemasid.
Kui soovid toetada TV7 tööd, võid helistada annetustelefonile.
Helistades numbrile 9001777 annetad Eesti kanali heaks 7 eurot.
Võid kasutada ka kontonumbreid, mida on peagi näha ekraanil.
Kui soovid rohkem informatsiooni meie töö kohta,
külasta kodulehekülge: www.kristillinenkoulu.org
Sealt saab tellida ka minu kirjutatud raamatuid
ja ka meie ühingu ajalehte, millest saad meie kohta infot
ning mille kaudu saab ka Jumalat paremini tundma õppida.
Ole õnnistatud Jeesuse nimel
ja pea meeles, et Ta on alati sinu Tervendaja.
TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin